钦定古今图书集成/明伦汇编/氏族典/第445卷 > 《廖用贤尚友录》 > 柳冲
## 钦定古今图书集成/明伦汇编/氏族典/第445卷 > 《廖用贤尚友录》 > 柳冲

按《唐书柳冲传》：“冲，蒲州虞乡人，隋饶州刺史庄曾孙。
天授初，为司府寺主簿。中宗景龙中，迁左散骑常侍，
修国史。初，太宗命诸儒撰《氏族志》，甄差群姓，其后门
胄兴替不常，冲请改修其书，帝诏魏元忠等及冲共
取德功时望、国籍之家，等而次之。至先天时，复诏冲
与魏知古等讨缀，书乃成。号《姓系录》。历皇太子宾客”、
宋王师、昭文馆学士，以老致仕。